Beşê Komela Heqanê Merdiman (ÎHD) ê Stenbolî derheqê Sakarya de kişîyayîşê Kadîr Sakçi (43) û birîndarbîyayîşê lajê ci Burhan Sakçiyî (16) de eşkerayîya nûştekîye daye.
ÎHDyî vat ke ê hemverê heme hêrişanê nijadperest û cîyakerdoxan de yê û îqtîdar bi polîtîkayanê xo beno sebeb ke hêrişî serê Kurd, Elewî, LGBTÎ+ yan de bêrê kerdene.
‘MA VENG DANÊ ÎQTÎDARÎ KE GUREYÊ XO BICA BIYARO’
Eşkerayîye de ame vatene ke “Vêşîbîyayîşê hêrişanê nefretî û bi hawayêkê eşkerayî kerdişê nê hêrişan ra ma kewtê mîyanê fikarî. Ma şexsê Kadîr û Burhan Sakçiyî de heme hêrişanê nefretî şermezar kenê. Ma veng danê îqtîdarî ke hemverê hêrişanê nijadperest û cîyakerdoxan de gureyo ke keweno milê ci ser bica biyaro.”
